CELEX: 32018R0414
Language: hr
Date: 2018-01-09 00:00:00
Title: Delegirana uredba Komisije (EU) 2018/414 оd 9. siječnja 2018. o dopuni Direktive 2014/90/EU Europskog parlamenta i Vijeća u pogledu utvrđivanja određenih stavki pomorske opreme koje se mogu elektronički označiti (Tekst značajan za EGP. )

19.3.2018   
            
            
               HR
            
            
               Službeni list Europske unije
            
            
               L 75/3
            
         DELEGIRANA UREDBA KOMISIJE (EU) 2018/414
   оd 9. siječnja 2018.
   o dopuni Direktive 2014/90/EU Europskog parlamenta i Vijeća u pogledu utvrđivanja određenih stavki pomorske opreme koje se mogu elektronički označiti
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2014/90/EU Europskog parlamenta i Vijeća od 23. srpnja 2014. o pomorskoj opremi i stavljanju izvan snage Direktive Vijeća 96/98/EZ (1), a posebno njezin članak 11. stavak 3.,
   budući da:
   
               (1)
            
            
               Kako bi se gospodarskim subjektima omogućila dobrovoljna upotreba elektroničkih oznaka, olakšao tržišni nadzor te spriječilo krivotvorenje određenih stavki pomorske opreme, Direktivom 2014/90/EU Komisija se ovlašćuje za donošenje delegiranih akata radi utvrđivanja određenih stavki pomorske opreme koje se mogu elektronički označiti.
            
         
               (2)
            
            
               Važno je osigurati ujednačeno ostvarivanje ciljeva Direktive 2014/90/EU u državama članicama. To se postiže donošenjem uredbe, koja omogućuje pravnu sigurnost za sve dionike, uključujući proizvođače pomorske opreme, nadležna tijela te brodograditelje i brodare. Oblikom uredbe osigurava se dosljedan okvir za sve tržišne subjekte, a to je ujedno i najbolje moguće jamstvo jednakih pravila za sve i jednakih uvjeta tržišnog natjecanja. Nadalje, time se osigurava izravna primjenjivost popisa određene pomorske opreme koja se može elektronički označiti. Usto, odabirom uredbe izbjegava se administrativno opterećenje za uprave država članica jer nije potrebno daljnje prenošenje na nacionalnoj razini.
            
         
               (3)
            
            
               U skladu s Direktivom 2014/90/EU Komisija bi trebala provesti analizu troškova i koristi u pogledu upotrebe elektroničkih oznaka kao dodatka uz znak kormilarskog kola ili kao njegove zamjene.
            
         
               (4)
            
            
               Analizom troškova i koristi dokazano je da bi zbog elektroničkog označivanja pomorske opreme proizvođači trebali imati koristi od boljeg sprečavanja krivotvorenja, brodovlasnici i brodari trebali bi moći lakše slijediti opremu i kontrolirati zalihe, a tijela za nadzor tržišta trebala bi imati koristi od izravnog i lakog pristupa relevantnim bazama podataka, čime će se poboljšati provjera valjanosti potvrda.
            
         
               (5)
            
            
               U analizi troškova i koristi zaključeno je da će ukupna ulaganja biti niska u usporedbi s očekivanim prednostima te da su troškovi za nadležna tijela i industriju prihvatljivi zbog mogućnosti postupnog uvođenja na dobrovoljnoj osnovi. Dodatne koristi mogu se ostvariti daljnjim ulaganjima privatnog i javnog sektora.
            
         
               (6)
            
            
               U okviru analize troškova i koristi Komisija je provela nekoliko savjetovanja te održala radionice i demonstracijske projekte sa stručnjacima i dionicima iz država članica.
            
         
               (7)
            
            
               Tijekom tih savjetovanja dionici su se složili da bi primjenom različitih metoda označivanja bilo tehnički izvedivo označiti opremu koja je ugrađena ili se ugrađuje na brod EU-a te za koju je u skladu s međunarodnim instrumentima definiranim u članku 2. Direktive 2014/90/EU potrebno odobrenje uprave države zastave. Takvu bi se opremu stoga trebalo moći elektronički označiti,
            
         DONIJELA JE OVU UREDBU:
   Članak 1.
   Određene stavke pomorske opreme navedene u Prilogu ovoj Uredbi mogu se elektronički označiti.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. siječnja 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 257, 28.8.2014., str. 146.
   
   
      PRILOG
      Stavke s ovog popisa mogu se elektronički označiti:
      1.   Sredstva za spašavanje
      
      Broj i opis stavke
      MED/1.1
      Koluti za spašavanje
      MED/1.2a
      Svjetla za određivanje pozicije sredstava za spašavanje:
      
                  (a)
               
               
                  za plovila za preživljavanje i brodice za prikupljanje;
               
            
                  (b)
               
               
                  za kolute za spašavanje;
               
            
                  (c)
               
               
                  za prsluke za spašavanje.
               
            MED/1.3
      Samoaktivirajući dimni signali koluta za spašavanje
      MED/1.4
      Prsluci za spašavanje
      MED/1.5
      Hidro-termo odijela i odijela za zaštitu od vremenskih nepogoda namijenjena nošenju S prslukom za spašavanje:
      
                  (a)
               
               
                  hidro-termo odijelo bez izolacijskih svojstava;
               
            
                  (b)
               
               
                  hidro-termo odijelo s izolacijskim svojstvima;
               
            
                  (c)
               
               
                  odijela za zaštitu od vremenskih nepogoda.
               
            MED/1.6
      Hidro-termo odijela i odijela za zaštitu od vremenskih nepogoda namijenjena nošenju BEZ prsluka za spašavanje:
      
                  (a)
               
               
                  hidro-termo odijelo bez izolacijskih svojstava;
               
            
                  (b)
               
               
                  hidro-termo odijelo s izolacijskim svojstvima;
               
            
                  (c)
               
               
                  odijela za zaštitu od vremenskih nepogoda.
               
            MED/1.7
      Sredstva za zaštitu od gubitka topline
      MED/1.8
      Rakete s padobranom (pirotehnika)
      MED/1.9
      Ručne buktinje (pirotehnika)
      MED/1.10
      Plutajući dimni signali (pirotehnika)
      MED/1.11
      Sprave za dobacivanje konopa
      MED/1.12
      Samonapuhavajuće splavi za spašavanje
      MED/1.13
      Krute splavi za spašavanje
      MED/1.14
      Samouspravljive splavi za spašavanje
      MED/1.15
      Prekretne splavi za spašavanje sa šatorom
      MED/1.16
      Uređaji za slobodno izranjanje splavi za spašavanje (hidrostatski uređaj za otpuštanje)
      MED/1.17
      Brodice za spašavanje:
      
                  (a)
               
               
                  brodice za spašavanje koje se spuštaju s pomoću sohe:
                  
                              —
                           
                           
                              djelomično zatvorene,
                           
                        
                              —
                           
                           
                              potpuno zatvorene;
                           
                        
            
                  (b)
               
               
                  brodice za spašavanje koje se spuštaju slobodnim padom.
               
            MED/1.18
      Krute brodice za prikupljanje
      MED/1.19
      Napuhane brodice za prikupljanje
      MED/1.20
      Brze brodice za prikupljanje:
      
                  (a)
               
               
                  napuhane;
               
            
                  (b)
               
               
                  krute;
               
            
                  (c)
               
               
                  krute/napuhane.
               
            MED/1.21
      Uređaji za spuštanje s užadi za vješanje i vitlom (sohe)
      MED/1.23
      Uređaji za spuštanje brodica za spašavanje koje se spuštaju slobodnim padom
      MED/1.24
      Uređaji za spuštanje splavi za spašavanje
      (sohe)
      MED/1.25
      Uređaji za spuštanje brzih brodica za prikupljanje
      (sohe)
      MED/1.26
      Uređaj za otpuštanje za:
      
                  (a)
               
               
                  brodice za spašavanje i brodice za prikupljanje (koje se spuštaju s pomoću užadi za zavješenje);
               
            
                  (b)
               
               
                  splavi za spašavanje (koje se spuštaju s pomoću užadi za zavješenje);
               
            
                  (c)
               
               
                  brodice za spašavanje koje se spuštaju slobodnim padom.
               
            MED/1.27
      Sustavi za napuštanje broda
      MED/1.28
      Sredstva za prikupljanje
      MED/1.29
      Ljestve za ukrcaj
      MED/1.30
      Retroreflektirajući materijali
      MED/1.33
      Radarski reflektor brodica za spašavanje i brodica za prikupljanje
      (pasivni)
      MED/1.36
      Porivni motor brodice za spašavanje/prikupljanje
      MED/1.37
      Izvanbrodski porivni motor brodice za prikupljanje
      MED/1.38
      Reflektori za brodice za spašavanje i brodice za prikupljanje
      MED/1.39
      
                  —
               
               
                  Otvorene prekretne splavi za spašavanje
               
            MED/1.41
      Vitla za plovila za preživljavanje i brodice za prikupljanje:
      
                  (a)
               
               
                  brodice za spašavanje koje se spuštaju s pomoću sohe;
               
            
                  (b)
               
               
                  brodice za spašavanje koje se spuštaju slobodnim padom;
               
            
                  (c)
               
               
                  splavi za spašavanje;
               
            
                  (d)
               
               
                  brodice za prikupljanje;
               
            
                  (e)
               
               
                  brze brodice za prikupljanje.
               
            MED/1.43
      Krute/napuhane brodice za prikupljanje
      2.   Sprečavanje onečišćenja mora
      
      Broj i opis stavke
      MED/2.1
      Uređaj za filtriranje ulja (sadržaj ulja u izlaznoj vodi do 15 p.p.m.)
      MED/2.2
      Uređaj za određivanje granice između nafte i vode
      MED/2.3
      Uređaj za mjerenje sadržaja ulja
      MED/2.5
      Sustav za praćenje i kontrolu ispuštanja ulja na tankerima za ulje
      MED/2.6
      Sustavi za otpadne vode
      MED/2.7
      Brodski uređaj za spaljivanje otpadaka
      (Postrojenja za spaljivanje s kapacitetima većima od 1 500 kW i do 4 000 kW)
      MED/2.8
      Analizator NOx za uporabu na brodu prema Tehničkom kodeksu NOx, 2008.
      MED/2.10
      Sustavi za pročišćavanje ispušnih plinova na brodu
      3.   Oprema za zaštitu od požara
      
      Broj i opis stavke
      MED/3.1
      Osnovne palubne obloge
      MED/3.2
      Prenosivi aparati za gašenje požara
      MED/3.3
      Oprema za vatrogasce: zaštitno odijelo (odijelo za neposrednu blizinu vatre)
      MED/3.4
      Oprema za vatrogasce: čizme
      MED/3.5
      Oprema za vatrogasce: rukavice
      MED/3.6
      Oprema za vatrogasce: kaciga
      MED/3.7
      Samostalni aparat za disanje sa stlačenim zrakom
      MED/3.8
      Aparat za disanje s crijevom za dobavu stlačenog zraka
      MED/3.9
      Dijelovi sustava raspršivanja za nastambe, službene prostorije i upravljačke stanice, jednakovrijedni onima iz SOLAS 74, prav. II-2/12 (ograničeno na mlaznice i njihove karakteristike).
      (Mlaznice ugrađenih sustava raspršivanja za brza plovila (HSC) uključene su u ovu stavku.)
      MED/3.10
      
                  —
               
               
                  Mlaznice ugrađenih sustava za gašenje požara raspršivanjem vode pod tlakom za prostorije strojeva i pumpne stanice za teret
               
            MED/3.11
      Konstrukcije klase „A” i „B”, protupožarna cjelovitost:
      
                  (a)
               
               
                  konstrukcije klase „A”;
               
            
                  (b)
               
               
                  konstrukcije klase „B”.
               
            MED/3.12
      Naprave za sprečavanje prolaska plamena u tankove tereta na tankerima
      MED/3.13
      Negorivi materijali
      MED/3.15
      Materijali osim čelika za cijevi ulja ili tekuće gorivo:
      
                  (a)
               
               
                  plastične cijevi i armatura;
               
            
                  (b)
               
               
                  ventili;
               
            
                  (c)
               
               
                  savitljivi cijevni spojevi i kompenzatori;
               
            
                  (d)
               
               
                  sastavni dijelovi metalnih cijevi s otpornim i elastomernim brtvama.
               
            MED/3.16
      Protupožarna vrata
      MED/3.17
      Sastavni dijelovi sustava upravljanja protupožarnim vratima
      MED/3.18
      Površinske obloge i obloge podova sa svojstvom sporog širenja plamena:
      
                  (a)
               
               
                  ukrasni laminat;
               
            
                  (b)
               
               
                  boje i lakovi;
               
            
                  (c)
               
               
                  obloge podova;
               
            
                  (d)
               
               
                  obloga izolacije cijevi;
               
            
                  (e)
               
               
                  ljepila koja se koriste u izradi konstrukcija pregrađivanja klase „A”, „B” i „C”;
               
            
                  (f)
               
               
                  membrana zapaljivih vodova.
               
            MED/3.19
      Zavjese, zastori i drugi ovješeni tekstilni materijali i presvlake
      MED/3.20
      Ojastučeni namještaj
      MED/3.21
      Posteljna oprema
      MED/3.22
      Protupožarne zaklopke
      MED/3.25
      Vatrootporni prozori i bočna okna klase „A” i „B”
      MED/3.26
      Prolazi kroz konstrukcije klase „A”:
      
                  (a)
               
               
                  prolazi za električne kabele;
               
            
                  (b)
               
               
                  prolazi za cijevi, kanale, crijeva itd.
               
            MED/3.27
      Prolazi kroz konstrukcije klase „B”:
      
                  (a)
               
               
                  prolazi za električne kabele;
               
            
                  (b)
               
               
                  prolazi za cijevi, kanale, crijeva itd.
               
            MED/3.28
      Sustavi raspršivanja (ograničeno na glave raspršivača).
      (Mlaznice ugrađenih sustava raspršivanja za brza plovila (HSC) uključene su u ovu stavku.)
      MED/3.29
      Cijevi za gašenje požara
      Neporozne plosnate cijevi za gašenje požara (unutarnji promjer od 25 mm do 52 mm)
      MED/3.30
      Prenosiva oprema za određivanje koncentracije kisika i otkrivanje plina
      MED/3.32
      Vatrozadržavajući materijali za brza plovila (osim namještaja)
      MED/3.33
      Vatrozadržavajući materijali za namještaj za brza plovila
      MED/3.34
      Vatrootporno pregrađivanje za brza plovila
      MED/3.35
      Protupožarna vrata na brzim plovilima
      MED/3.36
      Protupožarne zaklopke na brzim plovilima
      MED/3.37
      Prolazi kroz vatrootporne pregrade na brzim plovilima:
      
                  (a)
               
               
                  prolazi za električne kabele;
               
            
                  (b)
               
               
                  prolazi za cijevi, kanale, crijeva itd.
               
            MED/3.38
      Prenosiva naprava za gašenje požara za brodice za spašavanje i brodice za prikupljanje
      MED/3.39
      Mlaznice jednakovrijednih sustava za gašenje požara vodenom maglom za prostorije strojeva i pumpne stanice za teret
      MED/3.40
      Nisko postavljena rasvjeta (samo sastavni dijelovi)
      MED/3.41
      Naprave za disanje za bijeg u nuždi (EEBD)
      MED/3.42
      Dijelovi sustava inertnog plina
      MED/3.43
      Mlaznice sustava za gašenje požara na kuhinjskim fritezama (automatske ili ručne)
      MED/3.44
      Oprema za vatrogasce – sigurnosno uže
      MED/3.45
      Jednakovrijedni dijelovi ugrađenih sustava za gašenje požara plinom (sredstvo za gašenje, glavni ventili i mlaznice) za prostore strojeva i pumpne stanice za teret
      MED/3.46
      Jednakovrijedni ugrađeni sustavi za gašenje požara plinom za prostore strojeva (aerosolni sustavi)
      MED/3.47
      Pjenilo ugrađenog sustava za gašenje požara pjenom visoke ekspanzije, za prostorije strojeva i pumpne stanice za teret
      MED/3.48
      Dijelovi ugrađenih sustava za gašenje požara vodom za lokalnu primjenu u prostorijama strojeva kategorije „A”
      MED/3.49 a
      Mlaznice ugrađenih sustava za gašenje požara raspršivanjem vode pod tlakom za ro-ro prostorije, prostorije za vozila i prostore posebne kategorije:
      
                  (a)
               
               
                  sustavi temeljeni na propisima prema. Circ. 1430 klauzula 4.;
               
            
                  (b)
               
               
                  sustavi temeljeni na performansama prema Circ. 1430 klauzula 5.
               
            MED/3.51
      Dijelovi ugrađenih sustava za otkrivanje požara i protupožarni alarm za upravljačke stanice, službene prostorije, nastambe, balkone kabina, prostorije strojeva i nenadgledane prostore strojeva:
      
                  (a)
               
               
                  upravljačka i pokazivačka oprema;
               
            
                  (b)
               
               
                  oprema izvora napajanja;
               
            
                  (c)
               
               
                  osjetnici topline – točkasti osjetnici;
               
            
                  (d)
               
               
                  osjetnici dima: točkasti osjetnici s pomoću raspršenog svjetla, odaslanog svjetla ili ionizacije;
               
            
                  (e)
               
               
                  osjetnici plamena: točkasti osjetnici;
               
            
                  (f)
               
               
                  ručni javljači požara;
               
            
                  (g)
               
               
                  izolatori kratkog spoja;
               
            
                  (h)
               
               
                  uređaji na ulazu/izlazu;
               
            
                  (i)
               
               
                  kabeli.
               
            MED/3.52
      Neprenosivi i prenosivi aparati za gašenje požara
      MED/3.53
      Protupožarni alarmni uređaji – zvučnici
      MED/3.54
      Ugrađena oprema za određivanje koncentracije kisika i otkrivanje plinova
      MED/3.55
      Mlaznice dvostruke namjene
      (raspršivanje/mlaz)
      MED/3.56
      Stabilni protupožarni hidrantski sustavi
      Hidrantska cijevna vitla s polučvrstim cijevima
      MED/3.57
      Dijelovi sustava za gašenje požara pjenom srednje ekspanzije – ugrađeni palubni sustav pjene za tankere
      MED/3.58
      Dijelovi ugrađenih sustava za gašenje požara pjenom niske ekspanzije za prostorije strojeva i za zaštitu palube tankera
      MED/3.59
      Pjenilo ugrađenih sustava za gašenje požara na tankerima za kemikalije
      MED/3.60
      Mlaznice ugrađenih sustava za gašenje požara raspršivanjem vode pod tlakom za balkone kabina
      MED/3.61a
      Sustavi za gašenje požara pjenom visoke ekspanzije koji koriste zrak iz prostorije, za zaštitu prostorija strojeva, pumpnih stanica za teret, prostorija za vozila, ro-ro prostorija, prostora posebne kategorije i prostorija za teret
      MED/3.61b
      Sustavi za gašenje požara pjenom visoke ekspanzije koji koriste zrak izvana, za zaštitu prostorija strojeva, pumpnih stanica za teret, prostorija za vozila, ro-ro prostorija, prostora posebne kategorije i prostorija za teret
      MED/3.62
      Sustavi za gašenje požara suhim prahom
      MED/3.63
      Dijelovi sustava za otkrivanje dima uzorkovanjem zraka
      MED/3.64
      Konstrukcije klase C
      MED/3.65
      Ugrađeni sustavi za otkrivanje plinovitih ugljikovodika
      MED/3.66
      Sustavi vođenja za napuštanje broda, koji se upotrebljavaju kao zamjena za sustave nisko postavljene rasvjete
      MED/3.67
      Uređaji za gašenje požara pjenom na helikopterskoj palubi
      MED/3.68
      Dijelovi ugrađenih sustava za gašenje požara usisnog ventilacijskog kanala kuhinje
      MED/3.69
      Pokretni monitor vode za brodove izgrađene od 1. siječnja 2016. koji mogu prevoziti pet ili više redova kontejnera na otvorenoj palubi
      MED/3.70
      Cijevi za gašenje požara
      Polučvrste cijevi za ugrađene sustave
      MED/3.71
      Stabilni protupožarni hidrantski sustavi
      Hidrantski sustavi s plosnatim cijevima
      4.   Navigacijska oprema
      
      Broj i opis stavke
      MED/4.1
      Magnetski kompas
      Klasa A za brodove
      MED/4.2
      Uređaj za prijenos kursa THD (magnetska metoda)
      MED/4.3
      Zvrčni kompas
      MED/4.6
      Zvučni dubinomjer
      MED/4.7
      Uređaj za mjerenje brzine i prijeđenog puta (SDME)
      MED/4.9
      Uređaj za pokazivanje kutne brzine
      MED/4.14
      GPS prijemnik
      MED/4.15
      GLONASS prijemnik
      MED/4.16
      Sustav upravljanja brodom na kursu (HCS)
      MED/4.18
      Lokacijski uređaji za traženje i spašavanje (SRLD):
      Transponder SAR 9 GHz (SART)
      MED/4.20
      Pokazivač otklona kormila
      MED/4.21
      Pokazivač okretaja vijka
      MED/4.22
      Pokazivač posrtanja
      MED/4.23
      Magnetski kompas, klasa B za brodice za spašavanje i brodice za prikupljanje
      MED/4.29
      Zapisivač podataka o putovanju (VDR)
      MED/4.30
      Sustav za prikaz elektroničke pomorske karte i pridruženih podataka (ECDIS), sa sigurnosnom kopijom, te sustav za prikaz rasterske pomorske karte (RCDS)
      MED/4.31
      Zvrčni kompas za brza plovila
      MED/4.32
      Univerzalni automatski identifikacijski sustav (AIS)
      MED/4.33
      Sustav upravljanja brodom na putanji
      (radi pri brzini broda od minimalne manevarske brzine do 30 čvorova)
      MED/4.34
      Radarska oprema CAT 1
      MED/4.35
      Radarska oprema CAT 2
      MED/4.36
      Radarska oprema CAT 3
      MED/4.37
      Radarska oprema za brza plovila (CAT 1H i CAT 2H)
      MED/4.38
      Radarska oprema odobrena s opcijom za pomorske karte:
      
                  (a)
               
               
                  CAT 1C;
               
            
                  (b)
               
               
                  CAT 2C;
               
            
                  (c)
               
               
                  CAT 1HC;
               
            
                  (d)
               
               
                  CAT 2HC.
               
            MED/4.39
      Radarski reflektor – pasivni tip
      MED/4.40
      Sustav upravljanja brodom na kursu za brza plovila
      MED/4.41
      Uređaj za prijenos kursa THD (metoda GNSS)
      MED/4.42
      Reflektor za brza plovila
      MED/4.43
      Oprema za gledanje noću za brza plovila
      MED/4.44
      Diferencijalni radiofar za uređaj DGPS i DGLONASS
      MED/4.46
      Uređaj za prijenos kursa THD (žiroskopska metoda)
      MED/4.47
      Pojednostavljeni zapisivač podataka o putovanju (S-VDR)
      MED/4.49
      Pilotske ljestve
      MED/4.50
      Oprema DGPS
      MED/4.51
      Oprema DGLONASS
      MED/4.52
      Svjetiljka za dnevnu signalizaciju
      MED/4.53
      Uređaj za pojačavanje radarskog cilja
      MED/4.54
      Uređaj za kontrolu kursa
      MED/4.55
      Lokacijski uređaji za traženje i spašavanje (SRLD):
      Oprema AIS SART
      MED/4.56
      Galileo oprema
      MED/4.57
      Navigacijski alarmni sustav straže na mostu (BNWAS)
      MED/4.58
      Sustav prijema zvuka
      MED/4.59
      Integrirani navigacijski sustav
      5.   Radiokomunikacijska oprema
      
      Broj i opis stavke
      MED/5.1
      VHF radiouređaj za odašiljanje i primanje DSC i radiotelefoniju
      MED/5.2
      VHF nadzorni DSC prijemnik
      MED/5.3
      NAVTEX prijemnik
      MED/5.4
      EGC prijemnik
      MED/5.5
      HF prijemnik pomorskih sigurnosnih informacija (MSI) (HF NBDP prijemnik)
      MED/5.6
      406 MHz EPIRB (COSPAS-SARSAT)
      MED/5.10
      MF radiouređaj za odašiljanje i primanje DSC i radiotelefoniju
      MED/5.11
      MF nadzorni DSC prijemnik
      MED/5.13
      Inmarsat-C SES
      MED/5.14
      MF/HF radiouređaj za odašiljanje i primanje DSC, NBDP i radiotelefoniju
      MED/5.15
      MF/HF nadzorni DSC prijemnik sa skenerom
      MED/5.17
      Prenosivi dvosmjerni VHF radiotelefonski uređaj za plovilo za preživljavanje
      MED/5.18
      Ugrađeni dvosmjerni VHF radiotelefonski uređaj za plovilo za preživljavanje
      MED/5.19
      Inmarsat-F77
      6.   Oprema koja se zahtijeva prema COLREG 72
      
      Broj i opis stavke
      MED/6.1
      Navigacijska svjetla
      7.   Sigurnosna oprema za brodove za rasuti teret
      
      U ovom poglavlju trenutačno nema stavki.
      8.   Oprema u skladu s poglavljem II-1 SOLAS-a
      
      Broj i opis stavke
      MED/8.1
      
                  —
               
               
                  Osjetnici za otkrivanje prodora vode